**ZMLUVA O DIELO Č. 420/2023**

***na zabezpečenie PSV, HSV, VRN, vypracovanie realizačnej projektovej dokumentácie, inžiniersku činnosť, autorský dozor, stavebný dozor pre investičnú akciu - stavbu:***

***„Stavebné úpravy budovy pri kostole Ružomberok, Baničné“***

uzavretá podľa § 536 a nasl. zákona č. 513/1991 Zb. Obchodný zákonník a § 65 a nasl. zákona č. 185/2015 Z.z. Autorský zákon v znení neskorších predpisov

(ďalej len ako „**zmluva**“)

medzi zmluvnými stranami:

|  |  |
| --- | --- |
| **OBJEDNÁVATEĽ** |  |
| **Obchodné meno:** | Rímskokatolícka cirkev, farnosť Ružomberok |
| **Sídlo:** | Veľký Závoz 1, 034 01 Ružomberok |
| **IČO:** | 31920829 |
| **DIČ:** | **2021935377** |
| **IČ DPH:** | **----** |
| **Bankové spojenie:** | Slovenská sporiteľňa, a.s. |
| **IBAN:** | SK03 0900 0000 0000 5671 1290 |
| **SWIFT (BIC):** | GIBASKBX |
| **Štatutárny orgán:** | ICDr. PhDr. Dušan Pardel, PhD*.* |
| **Adresa na doručovanie faktúr a iných písomností** | Rímskokatolícka cirkev, farnosť Ružomberok  Veľký Závoz 1, 034 01 Ružomberok; fara.ruzomberok@gmail.com |
| **Osoby oprávnené vo veciach:**  **- zmluvných, technických, kontroly vykonávania diela a prevzatia diela** | ICDr. PhDr. Dušan Pardel, PhD*.* |

**a**

|  |  |
| --- | --- |
| **ZHOTOVITEĽ** | |
| **Obchodné meno:** |  |
| **Sídlo:** |  |
| **IČO:** |  |
| **DIČ:** |  |
| **IČ DPH:** |  |
| **Bankové spojenie:** |  |
| **IBAN:** |  |
| **SWIFT (BIC):** |  |
| **Zápis v registri:** |  |
| **Štatutárny orgán:** |  |
| **Adresa na doručovanie faktúr, reklamácií a iných písomností** |  |
| **Osoby oprávnené vo veciach:**  **a) zmluvných**  **b) technických, kontroly vykonávania diela a odovzdania diela** |  |

(objednávateľ a zhotoviteľ spolu ďalej aj ako „**zmluvné strany**“ alebo samostatne ako „**zmluvná strana**“)

Úvodné stanovenia

Zmluva je výsledkom zákazky vyhlásenej objednávateľom ako verejným obstarávateľom v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov (ďalej v texte len „zákon o verejnom obstarávaní“), na obstaranie zákazky: **Projekt pre stavebné úpravy budovy pri kostole** Baničné, I. Houdeka, parcela CKN č. 4577, k.ú. Ružomberok: **zabezpečenie architektonickej, inžinierskej, stavebnej činnosti a dozoru:**

**a/ pred realizáciou stavby**, za účelom zmeny stavby pred dokončením,

**b/ počas realizácie –** stavebná činnosť a autorský dozor,

**c/ po realizácii stavby**, za účelom získania právoplatného kolaudačného rozhodnutia, **výkon autorského a stavebného dozoru pri realizácii stavby** a v spolupráci so zhotoviteľom stavby **projektovú dokumentáciu skutočného vyhotovenia stavby** (ďalej len „PSV“)**,zabezpečenie geodetického zamerania ku kolaudácii.**

#### Článok I.

#### PREDMET ZMLUVY

* 1. Predmetom tejto zmluvy je záväzok zhotoviteľa vo vlastnom mene, na vlastné náklady, zodpovednosť a s odbornou starostlivosťou a v súlade s touto zmluvou, za účelom realizácie stavby **„Projekt pre stavebné povolenie a stavebné úpravy budovy pri kostole Baničné, I. Houdeka, parcela CKN č. 4577, k.ú. Ružomberok“** (ďalej aj ako „stavba“), vykonať pre objednávateľa riadne a včas dielo (vrátane činností) špecifikované nižšie v bodoch 1.1.1 až 1.1.9 a záväzok zhotoviteľa dielo prevziať a zaplatiť dohodnutú cenu:
     1. **vypracovať a dodať** objednávateľovi v rozsahu a za podmienok stanovených v článku II. bod 2.3 tejto zmluvy, ako aj v súlade s rozhodnutiami príslušných orgánov – **realizačnú projektovú dokumentáciu pre zmenu stavby pred dokončením z „Fitnescentra na administratívnu budovu“** (projekt stavby) najmäpodľa §32 a § 62 Stavebného zákona na stavbu **„Stavebné úpravy budovy pri kostole Ružomberok, Baničné“.**
     2. **zabezpečiť obnovu 1NP o výmere 225 m2 pre potreby Potravinovej banky, rekonštrukcia jestvujúcich rozvodov kanalizácie, vody a elektroinštalácie – PSV**, **HSV, VRN**; vybudovanie sociálneho zariadenia, výmena nových dverí, dobudovanie priečok pre potreby skladu a administratívnej miestnosti potravinovej banky, odstránenie zvyšných priečok, vybudovanie nových IT rozvodov, bezberiérového vstupu do budovy, výmena podlahových krytín, čiastočná rekonštrukcia strechy, uzavretie schodiska, vnútorné fasádne úpravy, viď. Technická správa projektovej dokumentácie.
     3. **vypracovať a dodať** objednávateľovi v rozsahu a za podmienok stanovených v článku II. bod 2.3 tejto zmluvy, ako aj v súlade s rozhodnutiami príslušných orgánov – **RPD** pre realizáciu stavby **„Stavebné úpravy budovy pri kostole Ružomberok, Baničné“**, vrátane výkazu, výmeru a predpokladaných investičných nákladov stavby;
     4. pre vylúčenie pochybností zmluvné strany uvádzajú, že predmetom plnenia zmluvy podľa bodu 1.1.3 je najmä výkon činností smerujúcich k vypracovaniu RPD, potrebnej pre zmenu stavby pred dokončením na realizáciu stavby **„Stavebné úpravy budovy pri kostole Ružomberok, Baničné“** ako celku, ako aj akýchkoľvek ďalších povolení potrebných pre riadnu realizáciu stavby podľa požiadaviek objednávateľa a platných právnych predpisov;
     5. vykonať **inžiniersku činnosť** v rozsahu podľa článku II. bod 2.4 tejto zmluvy na stavbu **„Stavebné úpravy budovy pri kostole Ružomberok, Baničné“**,pre získanie potrebných vyjadrení od všetkých dotknutých orgánov, organizácií štátnej správy, združení a osôb, pre získanie právoplatného rozhodnutia o zmene stavby pre dokončením, geodetického po realizačného zamerania, získanie právoplatného kolaudačného rozhodnutia po odovzdaní a prevzatí stavby;
     6. vykonať **odborný autorský dozor** v rozsahu podľa článku II. bod 2.5 tejto zmluvy na stavbu **„Stavebné úpravy budovy pri kostole Ružomberok, Baničné“**;
     7. vykonať **odborný stavebný dozor** v rozsahu podľa článku II. bod 2.6 tejto zmluvy na stavbu **„Stavebné úpravy budovy pri kostole Ružomberok, Baničné“**;
     8. **vypracovať a dodať** objednávateľovi v rozsahu a za podmienok stanovených v článku II. bod 2.7 tejto zmluvy – **PSV** **„Stavebné úpravy budovy pri kostole Ružomberok, Baničné“**, potrebnej k prevzatiu stavby/ na účely kolaudačného konania.

Podklady na vypracovanie PSV odovzdá zhotoviteľ stavby projektantovi, so zakreslenými prípadnými drobnými zmenami oproti dokumentácii schválenej v  stavebnom konaní.

* 1. Miestom realizácie stavby **„Stavebné úpravy budovy pri kostole Ružomberok, Baničné (ul. I. Houdeka)“** je stavba nachádzajúca sa na pozemku parcely registra CKN parc. č. 4577, k.ú. Ružomberok, druh pozemku: zastavaná plocha a nádvorie o výmere 308 m2, rozostavaná stavba zapísaná na LV č. 736, na základe Oznámenia č. OVS-8166-2/2017-TM; - Z 151/2018; č. z. 1793/2018; Zápis rozostavanej stavby; Rozhodnutie č.j.: OSS-2045-5/2018-VM; Znalecký posudok č.129/2017; G.P. č. 36672769-074/17;- Z 579/2018; č.z.2276/18, vedeným Okresným úradom, katastrálnym odborom pre k.ú. Ružomberok, obec: Ružomberok, okres: Ružomberok (ďalej aj ako „miesto realizácie“).
  2. Zaradenie predmetu obstarávania podľa kategórie vedenej v CVP: Architektonické, stavebné a inžinierske služby, projektovanie, autorský dozor, stavebný dozor.
  3. Zhotoviteľ berie na vedomie, že kvalitou diela sa pre účely zmluvy rozumie vyhotovenie diela v súlade s požiadavkami uvedenými v tejto zmluve a platnými právnymi predpismi, so zohľadnením ust. § 46 Stavebného zákona, v zmysle ktorého zhotoviteľ zodpovedá za úplnosť a správnosť spracovanej dokumentácie podľa § 45 ods. 2 Stavebného zákona a rovnako za realizovateľnosť stavby podľa zhotoviteľom vypracovaného projektu. Ak dielo nebude spĺňať ktorúkoľvek z uvedených požiadaviek kvality, ide o vadu diela, ktorú je zhotoviteľ povinný odstrániť na vlastné náklady.
  4. Dielom podľa tejto zmluvy je:

1.5.1 **zhotovenie RPD** pre investičnú akciu **– stavbu „Stavebné úpravy budovy pri kostole Ružomberok, Baničné“**, v nasledovnom členení a rozsahu:

1. Sprievodná a technická správa
2. Celková situácia stavby
3. Architektonicko – stavebné riešenie
4. Zdravotechnika
5. Elektroinštalácia
6. Projekt organizácie výstavby
7. Výkaz, výmer a rozpočet (predpokladané investičné náklady stavby)
8. PD v tlačenej forme + v digitálnej verzii (na USB kľúči).

RPD bude obsahovať aj informáciu o predpokladanej dobe realizácie a o vykonaní požadovaných skúšok.

1.5.2 výkon **inžinierskej činnosti** za účelom získania právoplatného rozhodnutia o zmene stavby pred dokončením a príprava podkladov a získanie právoplatného kolaudačného rozhodnutia po odovzdaní a prevzatí stavby,

1.5.3 vykonať **odborný autorský dozor** na predmetnú investičnú akciu stavbu **„Stavebné úpravy budovy pri kostole Ružomberok, Baničné“**,

1.5.4 vykonať **odborný stavebný dozor** na predmetnú investičnú akciu stavbu **„Stavebné úpravy budovy pri kostole Ružomberok, Baničné“**,

1.5.5 **zhotovenie PSV** pre investičnú akciu-stavbu **„Stavebné úpravy budovy pri kostole Ružomberok, Baničné“,**

1.5.6 **zhotovenie HSV a VRN** pre investičnú akciu-stavbu **„Stavebné úpravy budovy pri kostole Ružomberok, Baničné“,**

1.5.7 **zabezpečenie geodetického po realizačného zamerania.**

* 1. Zhotoviteľ sa zaväzuje, že dielo zhotoví v súlade s touto zmluvou, všeobecne záväznými právnymi predpismi,

platnými STN a STN EN normami a rozhodnutiami príslušných orgánov.

* 1. RPD vyhotovenú podľa tejto zmluvy sa zhotoviteľ zaväzuje objednávateľovi odovzdať v **4 vyhotoveniach** vo vytlačenej forme, vrátane výkazu, výmer a jedného vyhotovenia predpokladaných investičných nákladov.
  2. PSV vyhotovený podľa tejto zmluvy sa zhotoviteľ zaväzuje objednávateľovi odovzdať v **3 vyhotoveniach** vo vytlačenej forme + v 1 kompletnom vyhotovení PD.
  3. Zhotoviteľ je povinný písomne požiadať objednávateľa o súhlas s výmenou, spolu s uvedením všetkých identifikačných údajov a predložením oprávnenia na vykonávanie požadovaných činností. Zhotoviteľ prehlasuje, že disponuje právnym základom na poskytnutie osobných údajov v rozsahu a na účel podľa tejto zmluvy, pričom sa zaväzuje oboznámiť dotknuté osoby so spôsobom, akým objednávateľ spracúva osobné údaje a na požiadanie predloží objednávateľovi o tom dôkaz.
  4. Zmluvné strany sa dohodli, že dielo bude odovzdané objednávateľovi ako celok, ak sa zmluvné strany počas realizácie diela nedohodnú na jeho odovzdávaní po častiach.
  5. Zhotoviteľ podpisom tejto zmluvy potvrdzuje, že sa v plnom rozsahu oboznámil s rozsahom a povahou diela, že sú mu známe technické a kvalitatívne podmienky na vykonanie diela a že disponuje takými kapacitami a odbornými znalosťami a povoleniami, ktoré sú na vykonanie diela potrebné.
  6. V prípade nepredvídateľných okolností, týkajúcich sa prác navyše, bude objednávateľ postupovať v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
  7. Zhotoviteľ prehlasuje, že je oprávnený vykonávať majetkové práva autora (autorov) diela a v zmysle § 65 a nasl. zákona č. 185/2015 Z.z. Autorský zákon v znení neskorších predpisov (ďalej len „Autorský zákon“) a udeľuje objednávateľovi súhlas na použitie diela dodaného na základe tejto zmluvy a zároveň chráneného podľa Autorského zákona na účel vyplývajúci z tejto zmluvy a podľa potreby objednávateľa, spôsobom v zmysle § 19 Autorského zákona, najmä na prípravu a vlastné vypracovanie PD pre investičnú akciu – stavbu **„Stavebné úpravy budovy pri kostole Ružomberok, Baničné“** (vrátane použitia diela ako podklad vo výberovom konaní na zhotoviteľa tejto investičnej akcie-stavby), v neobmedzenom rozsahu, bez časového obmedzenia.

**Článok II.**

**VECNÉ VYMEDZENIE PREDMETU A ROZSAHU DIELA**

Zhotoviteľ sa zaväzuje vypracovať a dodať objednávateľovi dielo v termínoch podľa čl. IV. zmluvy v nasledovnom rozsahu:

* 1. **Realizačnú projektovú dokumentáciu (ďalej v texte aj ako „RPD“) v rozsahu :**
     1. **Realizačnú projektovú dokumentáciu** je zhotoviteľ povinný vypracovať v  rozsahu tejto zmluvy, v súlade s príslušnými právnymi predpismi, najmä Stavebným zákonom a vyhláškou MŽP SR č. 453/2000 Z. z., ktorou sa vykonávajú niektoré ustanovenia stavebného zákona v znení neskorších právnych predpisov, zákonom č. 135/1961 Zb. o pozemných komunikáciách v znení neskorších právnych predpisov a jeho vykonávacieho predpisu, vyhláškou MŽP SR č. 532/2002 Z. z. ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších právnych predpisov, príslušnými platnými STN, STN EN normami a rozhodnutiami príslušných orgánov. Zhotoviteľ je povinný objednávateľovi odovzdať RPD vypracovanú oprávnenou osobou podľa § 45 ods. 4 Stavebného zákona.

Zhotoviteľ je povinný do RPD zapracovať všetky požiadavky z vyjadrení dotknutých orgánov, organizácií štátnej správy, združení a osôb, prikladaných k žiadosti o vydanie rozhodnutia o zmene stavby pred dokončením do takých podrobností, aby RPD poskytla podklad na prípravu a uskutočnenie celej stavby a umožnila spracovať podrobnú kalkuláciu stavebných nákladov. Zhotoviteľ je povinný dodať objednávateľovi ako súčasť RPD súhrnný položkový rozpočet s rekapituláciou nákladov stavby, t.j. ocenený výkaz, výmer (ďalej aj ako „rozpočet“) a zadanie s výkazom, výmerom pre výber zhotoviteľa stavby. Každá položka musí obsahovať poradové číslo, kód v JKSO, podrobný popis, množstvo, mernú jednotku, jednotkovú cenu, náklady spolu.

* + 1. Zhotoviteľ je zároveň povinný dodať objednávateľovi ako súčasť RPD aj zhotoviteľom vypracovaný projekt organizácie výstavby.
    2. Počas spracovania RPD je zhotoviteľ povinný rozpracovanú dokumentáciu pravidelne prerokovávať s objednávateľom podľa článku X. bodu 10.1 a 10.2 tejto zmluvy.
    3. Zhotoviteľ je povinný vypracovať a dodať objednávateľovi RPD v štyroch (4) vyhotoveniach v tlačenej podobe, pričom každé vyhotovenie musí obsahovať  textovú a grafickú časť. Paré č. 1-2 musia obsahovať rozpočet (2 ks) a výkaz, výmer (2 ks). Položkovitý rozpočet a zadanie s výkazom výmer musia byť vypracované v zmysle kódov rozpočtových cenníkov. Jedno vyhotovenie RPD je zhotoviteľ povinný predložiť objednávateľovi aj v elektronickej podobe na USB kľúči v zapisovateľnom formáte: .dwg, .xlsx, .doc a v nezapisovateľnom fomáte: .pdf.
    4. Zhotoviteľ je zároveň povinný objednávateľovi odovzdať v rámci RPD doklady o rokovaniach o zmene stavby pred dokončením, ktoré zhotoviteľ vykonal v súvislosti s plnením povinností podľa tejto zmluvy.
    5. Zhotoviteľ je povinný vypracovať a dodať objednávateľovi  PSV v troch (3) vyhotoveniach v tlačenej forme a jedno (1) vyhotovenie PSV je zhotoviteľ povinný predložiť objednávateľovi aj v elektronickej podobe na USB kľúči v zapisovateľnom formáte: .dwg, .xlsx, .doc a v nezapisovateľnom fomáte: .pdf.
  1. **Inžinierska činnosť:**

2.3.1 Zhotoviteľ je povinný vykonať pre objednávateľa **inžiniersku činnosť**. Zhotoviteľ sa zaväzuje vykonávať inžiniersku činnosť **odo dňa podpísania tejto zmluvy** na investičnú akciu **– stavbu „Stavebné úpravy budovy pri kostole Ružomberok, Baničné“** a **počas realizácie predmetnej stavby až** do termínu, kedy objednávateľ na základe písomného odovzdávacieho a preberacieho protokolu prevezme stavbu od zhotoviteľa stavby bez vád a nedorobkov/ **do získania právoplatného kolaudačného rozhodnutia**.

* 1. **Odborný autorský dozor:**
     1. Zhotoviteľ je povinný vykonať pre objednávateľa **odborný autorský dohľad** (ďalej len „OAD“),

v rozpise bude uvedený maximálny počet 40 (štyridsať) hodín a hodinová zúčtovacia sadzba. Zhotoviteľ sa zaväzuje vykonávať OAD **odo dňa odovzdania staveniska objednávateľom zhotoviteľovi stavby: „Stavebné úpravy budovy pri kostole Ružomberok, Baničné“** **a počas realizácie predmetnej stavby až** do doby, kedy objednávateľ na základe písomného odovzdávacieho a preberacieho protokolu prevezme stavbu od zhotoviteľa stavby bez vád a nedorobkov/ **do odstránenia vád a nedorobkov zistených v kolaudačnom konaní.**

* + 1. Zhotoviteľ je povinný preukázať počet hodín výkonu OAD zápisom v stavebnom denníku zhotoviteľa stavby **„Stavebné úpravy budovy pri kostole Ružomberok, Baničné“**, účasťou na kontrolných dňoch a účasťou na preberacom konaní. Zápisy v stavebnom denníku zhotoviteľa stavby bude za zhotoviteľa vykonávať odborne spôsobilá osoba – stavbyvedúci.
    2. Zhotoviteľ je povinný vykonať pre objednávateľa OAD v termíne, rozsahu a kvalite vymedzenej v tejto zmluve. Zhotoviteľ je povinný poskytnúť objednávateľovi súčinnosť spočívajúcu najmä v podaní vysvetlenia, vykonania opravy alebo doplnenia RPD podľa tohto bodu zmluvy bezodkladne po doručení požiadavky objednávateľa alebo ním poverenej osoby, najneskôr do piatich (5) pracovných dní. V prípade potreby účasti zhotoviteľa pri realizácii stavby je zhotoviteľ povinný zúčastniť sa výkonu kontroly v mieste realizácie stavby v termíne oznámenom mu vopred objednávateľom.
    3. Zhotoviteľ je povinný vykonať OAD vo svojom mene, na vlastnú zodpovednosť a na svoje nebezpečenstvo podľa pokynov objednávateľa, ako aj v súlade s platnou legislatívou Slovenskej republiky, technickými normami, súvisiacimi predpismi a  v súlade so zákonom č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.
    4. Zhotoviteľ je povinný :

1. vykonávať OAD osobne, prostredníctvom poverenej osoby je zhotoviteľ oprávnený vykonávať OAD len v prípade, ak zhotoviteľom poverenú osobu objednávateľ vopred písomne schválil, pričom za túto činnosť zodpovedá v plnom rozsahu vždy zhotoviteľ. Zhotoviteľ je povinný objednávateľa o požiadavke na poverenie tretej osoby na výkon OAD písomne informovať najmenej 3 pracovné dni pred plánovaným vykonaním úkonu OAD poverenou osobou. Objednávateľ nie je povinný udeliť zhotoviteľovi súhlas na výkon OAD poverenou osobou, čo sa nepovažuje za porušenie jeho zmluvných povinností,
2. pri vykonávaní OAD spolupracovať s objednávateľom, stavebným dozorom a zhotoviteľom stavby ako aj s príslušným stavebným úradom a dotknutými orgánmi štátnej správy i samosprávy a s ostatnými dotknutými subjektmi, ktoré ustanoví príslušný stavebný úrad alebo právne predpisy,
3. výsledky všetkých činností vykonaných podľa tejto zmluvy je zhotoviteľ povinný vopred odsúhlasiť s objednávateľom,
4. v rámci OAD vykonávať konzultačnú činnosť v súvislosti s realizáciou stavby a schvaľovať materiálové vzorky, kontrolu kvality prác pred ich zakrytím ako aj kontrolu dielenskej dokumentácie zhotoviteľa stavby,
5. na žiadosť objednávateľa predložiť správu o výsledku OAD, ktorá zahŕňa všetky zistenia pri výkone OAD počas realizácie stavby, ako aj po jej dokončení, zdokladované v súhrne príslušnou PSV,
6. zúčastniť sa odovzdania staveniska zhotoviteľovi stavby v termíne určenom objednávateľom,
7. kontrolovať dodržiavanie RPD schválenej v stavebnom konaní pri realizácii stavby a poskytovanie vysvetlení potrebných pre plynulosť realizácie stavby,
8. posudzovať návrhy zhotoviteľa stavby na zmeny a odchýlky stavby z dôvodu potreby dodržania technicko-ekonomických parametrov stavby,
9. vyjadrovať sa k požiadavkám zhotoviteľa stavby na výkon naviac prác v súvislosti s RPD, schválenou v  stavebnom konaní a všetkými vydanými vyjadreniami, rozhodnutiami a stanoviskami štátnych úradov, orgánov a organizácií, verejných inštitúcií, atď.,
10. kontrolovať postup výstavby najmä z technického hľadiska (súlad s RPD a vydaným stavebným povolením),
11. ak skutočný stav realizácie stavby na stavenisku nezodpovedá overenej RPD, navrhovať technické riešenia vyvolanej zmeny a v prípade potreby spracovať takéto riešenie formou zmenovej projektovej dokumentácie so spracovaním zmenového rozpočtu,
12. zúčastňovať sa kontrolných dní pri realizácii stavby v termínoch určených objednávateľom,
13. zúčastniť sa odovzdania a prevzatia stavby alebo jej časti objednávateľom v termíne určenom objednávateľom,
14. v prípade realizovaného kolaudačného konania zúčastniť sa a poskytnúť objednávateľovi a ním určeným osobám všetku potrebnú súčinnosť na zabezpečenie kolaudácie stavby.
    * 1. Cena za výkon OAD bude uhradená na základe zhotoviteľom skutočne realizovaných hodín OAD v priebehu realizácie stavby, ktorých poskytnutie si objednávateľ vyžiadal a ktorých vykonanie objednávateľ písomne odsúhlasil. Počet hodín vykonaného OAD musí byť **zapísaný a písomne odsúhlasený objednávateľom v stavebnom denníku,** maximálne však v rozsahu 40 (štyridsať) hodín. Cena za výkon OAD sa určí ako súčin hodín OAD vykonaných zhotoviteľom a písomne odsúhlasených objednávateľom podľa tohto bodu zmluvy a hodinovej odmeny uvedenej v článku VI. bod 6.2 zmluvy, pričom maximálna výška odmeny nesmie presiahnuť hodnotu 40 hodín OAD určenú podľa tejto vety, a to ani v prípade poskytnutia OAD v rozsahu prevyšujúcom 40 hodín, ak sa zmluvné strany písomne nedohodli inak. Potrebu naviac hodín na vykonanie OAD sú zmluvné strany oprávnené upraviť dodatkom k zmluve v súlade so zákonom o verejnom obstarávaní v platnom znení, najmä v prípade, ak z dôvodov, za ktoré zhotoviteľ nezodpovedá, dôjde k predĺženiu realizácie stavby zhotoviteľom stavby.
    1. **Odborný stavebný dozor:**

Zhotoviteľ je povinný vykonať pre objednávateľa **odborný stavebný dozor** (ďalej len „SD“) v súlade s príslušnými všeobecne záväznými právnymi predpismi a inými predpismi, ktoré upravujú práva a povinnosti stavebného dozoru a podmienky stavby za odplatu pre objednávateľa, v jeho mene a na jeho účet investorské činnosti v etape realizácie stavebných prác v nasledovnom rozsahu:

**Zabezpečenie dodávok a prác**

* + 1. Vedenie časti obchodnej agendy a jej aktualizácia voči zmluvným stranám, podieľajúcim sa na investičnej činnosti - stavby **„Stavebné úpravy budovy pri kostole Ružomberok, Baničné“**.
    2. Príprava podkladov na uplatňovanie práv zo záväzkových vzťahov v rozsahu vykonávaných činností.

**Realizácia stavby**

* + 1. Výkon stavebného dozoru v rozsahu **Prílohy č.2** tejto zmluvy vykonávaný každý druhý deň priamo na stavbe, prípadne podľa potreby stavby a po dohode s objednávateľom. Vyhodnotenie prác týždenne, vždy v pondelok (resp. v inom dohodnutom dni). V prípade vážnych situácií pri realizácii okamžité odovzdanie informácií.
    2. Zabezpečenie začatia a plynulého pokračovania prác na stavbe podľa RPD. Dodržanie podmienok povolení, všeobecne záväzných predpisov, technických noriem a riadenie sa zápismi a dohodami zmluvných strán na štatutárnej úrovni a vyjadreniami verejnoprávnych orgánov a organizácií.
    3. Kontrola vecnej a cenovej správnosti a úplnosti oceňovacích podkladov a platobných dokladov, ich súlad s podmienkami zmlúv a ich kontrola pred úhradou.
    4. Organizačné zabezpečenie účasti „SD“ pri kontrole a preberaní dodávok a prác, ktoré budú následnou činnosťou zhotoviteľa stavby zakryté.
    5. Organizačné zabezpečenie odovzdania a prevzatia stavby medzi zhotoviteľom stavby a objednávateľom, vrátane účasti na tomto odovzdaní a prevzatí.
    6. Zabezpečenie odstránenia zjavných vád a nedorobkov uvedených v zápisoch o odovzdaní a prevzatí stavby alebo jej časti, resp. odstránenie vád a nedorobkov bude písomne potvrdené.
    7. Zabezpečenie u projektanta v spolupráci so zhotoviteľom stavby vyhotovenie dokumentácie skutočnej realizácie stavby pre kolaudačné konanie.

**Činnosť po dokončení stavby**

* + 1. Zabezpečenie uplatnenia pripomienok a požiadaviek vyplývajúcich z kolaudačného konania a ich písomné potvrdenie.
    2. Odovzdanie originálov dokladov prevzatých od zhotoviteľa stavby: výsledky vykonaných skúšok, revízií a pod., stavebného denníka, projektu skutočnej realizácie stavby, geometrického plánu, vážnych lístkov, certifikátov, atestov, vyhlásení o zhode, faktúr za vykonané práce spolu s odkontrolovaným súpisom vykonaných prác zhotoviteľa stavby, atď. objednávateľovi.

Cena za výkon SD bude uhradená na základe zhotoviteľom skutočne realizovaných hodín SD v priebehu realizácie stavby a po dokončení stavby až do vydania právoplatného kolaudačného rozhodnutia, ktorých poskytnutie si objednávateľ vyžiadal a ktorých vykonanie objednávateľ písomne odsúhlasil. Počet hodín vykonaného SD musí byť zapísaný a písomne odsúhlasený objednávateľom v stavebnom denníku, maximálne však v rozsahu 100 (sto) hodín. Cena za výkon SD sa určí ako súčin hodín SD vykonaných zhotoviteľom a písomne odsúhlasených objednávateľom podľa tohto bodu zmluvy a hodinovej odmeny uvedenej v článku VI. bod 6.2 zmluvy, pričom maximálna výška odmeny nesmie presiahnuť hodnotu 100 hodín SD, určenú podľa tejto vety, a to ani v prípade poskytnutia SD v rozsahu prevyšujúcom 100 hodín, ak sa zmluvné strany písomne nedohodli inak. Potrebu naviac hodín na vykonanie SD sú zmluvné strany oprávnené upraviť dodatkom k zmluve v súlade so zákonom o verejnom obstarávaní v platnom znení, najmä v prípade, ak z dôvodov, za ktoré zhotoviteľ nezodpovedá, dôjde k predĺženiu realizácie stavby zhotoviteľom stavby.

* 1. **Projekt skutočného vyhotovenia (ďalej v texte ako aj „PSV“)**
     1. **PSV** stavby **„Stavebné úpravy budovy pri kostole Ružomberok, Baničné“** je zhotoviteľ povinný vypracovať v  rozsahu tejto zmluvy, v súlade s príslušnými právnymi predpismi, najmä Stavebným zákonom a vyhláškou MŽP SR č. 453/2000 Z. z., ktorou sa vykonávajú niektoré ustanovenia stavebného zákona v znení neskorších právnych predpisov, príslušnými platnými STN a STN EN normami.
     2. Zhotoviteľ zapracuje do PSV všetky zmeny oproti RPD overenej v stavebnom konaní, po odsúhlasení zmien objednávateľom (po prevzatí RPD od zhotoviteľa stavby so zakreslením všetkých zmien) a  v zmysle zápisov podpísaných zástupcom objednávateľa v stavebnom denníku.
     3. Zhotoviteľ je povinný objednávateľovi odovzdať PSV vypracovanú oprávnenou osobou podľa § 45 ods. 4 Stavebného zákona.
     4. **PSV stavby** slúži k prevzatiu diela a na účely kolaudačného konania.
     5. Zhotoviteľ je povinný vypracovať a dodať objednávateľovi PSV v troch (3) vyhotoveniach, v tlačenej podobe, pričom každé vyhotovenie musí obsahovať  textovú a grafickú časť. Jedno vyhotovenie PSV je zhotoviteľ povinný predložiť objednávateľovi aj v elektronickej podobe na USB kľúči v zapisovateľnom formáte: .dwg, .xlsx, .doc a v nezapisovateľnom fomáte: .pdf.
  2. **Geodetické po realizačné zameranie** odborne spôsobilou osobou s Autorizačným osvedčením, resp. Osvedčením na geodetické práce. Originály geodetického zamerania zhotoviteľ odovzdá objednávateľovi súčasne s vypracovanou DRS v troch (3) vyhotoveniach vo vytlačenej forme a 1x v elektronickej forme (na USB kľúči).

**Článok III.**

**SPÔSOB PLNENIA PREDMETU ZMLUVY**

* 1. Zhotoviteľ je povinný plnenie podľa tejto zmluvy ako odbornú činnosť v rozsahu podľa § 45 Stavebného zákona vykonávať prostredníctvom fyzických osôb, ktoré disponujú oprávnením na výkon takýchto činností podľa príslušných osobitných právnych predpisov a ktoré tvoria Prílohu č. 1 k tejto zmluve.
  2. Zhotoviteľ je povinný písomne alebo e-mailom upozorniť objednávateľa bez zbytočného odkladu na nevhodnú povahu pokynov a podkladov daných mu objednávateľom na vykonanie diela, ak zhotoviteľ mohol túto nevhodnosť zistiť pri vynaložení odbornej starostlivosti, inak zhotoviteľ zodpovedá za spôsobenú škodu.
  3. V prípade nesúhlasných vyjadrení ktoréhokoľvek z dotknutých orgánov a organizácii je zhotoviteľ povinný bezodkladne, najneskôr do 10 pracovných dní odo dňa doručenia nesúhlasného stanoviska alebo vyjadrenia zhotoviteľovi, na vlastné náklady prepracovať, upraviť, opraviť alebo doplniť dokumentáciu uvedenú v článku II. bod 2.3 tejto zmluvy, a to spôsobom a v rozsahu požadovanom na dosiahnutie vydania súhlasných vyjadrení všetkých dotknutých orgánov a organizácii za účelom vydania právoplatných rozhodnutí príslušného stavebného úradu a takto opravenú dokumentáciu doručiť v lehote podľa tohto bodu objednávateľovi. Nesplnenie ktorejkoľvek povinnosti zhotoviteľa podľa tohto bodu sa považuje za podstatné porušenie zmluvy.
  4. Zmeny predmetu zmluvy v priebehu vypracovávania diela podľa článku II. tejto zmluvy oproti dohodnutému rozsahu, a to najmä z dôvodu zmeny príslušnej legislatívy alebo vydaním rozhodnutí príslušných správnych orgánov a ďalších zmien, ktoré ovplyvnia termín odovzdania alebo cenu diela, je objednávateľ oprávnený zohľadniť upravením termínu odovzdania a ceny diela dodatkom ku zmluve, ak tento postup neodporuje zákonu o verejnom obstarávaní v platnom znení.
  5. Zhotoviteľ prehlasuje, že sa v plnom rozsahu oboznámil s rozsahom a povahou predmetu zmluvy, že sú mu známe všetky potrebné technické, kvalitatívne a iné podmienky k vypracovaniu diela a že disponuje takými kapacitami a odbornými znalosťami, ktoré sú k plneniu predmetu tejto zmluvy potrebné a dielo je na základe uvedeného spôsobilý vykonať pre objednávateľa v zmysle zmluvy riadne a včas.

**Článok IV.**

**ČAS A MIESTO PLNENIA**

* 1. Dielo sa považuje za vykonané zhotoviteľom riadne a včas prevzatím diela objednávateľom bez vád na základe preberacieho protokolu v dohodnutých termínoch. Zhotoviteľ sa zaväzuje, že vypracuje a odovzdá objednávateľovi bez vád a nedorobkov dielo v nasledovných termínoch:
     1. **RPD** podľa čl. II., bodu 2.1: do **1 mesiaca** odo dňa účinnosti zmluvy.
     2. **Inžiniersku činnosť** podľa čl. II., bodu 2.2: odo dňa účinnosti tejto zmluvy až do získania

právoplatného kolaudačného rozhodnutia.

* + 1. **Odborný autorský dozor** podľa čl. II., bodu 2.3: odo dňa prevzatia staveniska zhotoviteľom

stavby od objednávateľa až do odstránenia vád

a nedorobkov zistených v kolaudačnom konaní.

* + 1. **Odborný stavebný dozor** podľa čl. II., bodu 2.4: odo dňa prevzatia staveniska zhotoviteľom

stavby od objednávateľa až do vydania

právoplatného kolaudačného rozhodnutia.

* + 1. **PSV** podľa čl. II., bodu 2.5: do **2 týždňov** od prevzatia RPD (od

Objednávateľa), so zakreslením všetkých

zmien zhotoviteľom stavby do RPD

overenej v zlúčenom územnom a stavebnom

konaní.

* + 1. **geodetické po realizačné zameranie**

podľa čl. II., bodu 2.6: pred kolaudáciou stavby,

* 1. Zhotoviteľ sa zaväzuje zhotoviť dielo v súlade s termínmi uvedenými v čl. IV a touto zmluvou. Prevzatie podkladov od objednávateľa: do 5 (piatich) pracovných dní odo dňa účinnosti zmluvy.
  2. O odovzdaní a prevzatí diela po odstránení jeho vád, bude zmluvnými stranami spísaný preberací protokol. Dielo alebo jeho časť sa považuje za prevzaté podpisom preberacieho protokolu zo strany objednávateľa. Podpisom preberacieho protokolu nie je dotknutý nárok objednávateľa uplatniť si voči zhotoviteľovi zodpovednosť za vady diela alebo jeho časti, zistené kedykoľvek po jeho vykonaní. Objednávateľ nie je povinný dielo alebo ktorúkoľvek jeho časť prevziať a podpísať preberací protokol v prípade, že dielo alebo jeho časť vykazuje vady, ktoré spôsobujú nepoužiteľnosť alebo nefunkčnosť diela na zmluvne dohodnutý účel.
  3. Miestom realizácie výkonu odborného autorského dozoru je miesto realizácie stavby **„Stavebné úpravy budovy pri kostole Ružomberok, Baničné“**. Výkon činností OAD potvrdí objednávateľ v súlade s čl. II., bod 2.3. tejto zmluvy v stavebnom denníku.
  4. Miestom realizácie výkonu stavebného dozoru je stavba je miesto realizácie stavby **„Stavebné úpravy budovy pri kostole Ružomberok, Baničné“**. Výkon činností SD potvrdí objednávateľ v súlade s čl. II., bod 2.4. tejto zmluvy prevzatím kompletnej dokladovej časti od SD.
  5. Vlastníkom diela počas jeho realizácie je zhotoviteľ. Vlastnícke právo k dielu, resp. jeho časti prechádza na objednávateľa okamihom prevzatia diela. Nebezpečenstvo škody na diele znáša po celú dobu realizácie diela zhotoviteľ. Nebezpečenstvo škody na diele a vlastnícke právo k dielu prechádza na objednávateľa momentom prevzatia diela od zhotoviteľa.
  6. Zhotoviteľ sa nemôže dovolávať a uplatňovať nároky na zvýšenie ceny diela v prípadoch:

1. vlastných chýb,
2. nepochopenia výzvy na predloženie ponuky,
3. nedostatkov riadenia a koordinácie činností pri príprave a realizácii diela.

**Článok V.**

**SÚČINNOSŤ OBJEDNÁVATEĽA**

* 1. Objednávateľ je povinný na základe riadne doručenej žiadosti zhotoviteľa, poskytnúť zhotoviteľovi súčinnosť potrebnú pre realizáciu diela, informácie, podklady ako aj dokumenty, ktoré sú nevyhnutne potrebné pre vykonanie diela a plnenie ostatných ustanovení predmetnej zmluvy a ktoré má objednávateľ k dispozícii; žiadosť je zhotoviteľ povinný zasielať objednávateľovi v elektronickej podobe, a to e-mailom na e-mailovú adresu osoby zodpovednej za objednávateľa fara.ruzomberok@gmail.com.
  2. Po dobu preukázaného omeškania sa objednávateľa s poskytnutím súčinnosti podľa ods. 5.1 nie je zhotoviteľ v omeškaní s plnením tej časti zmluvných povinností, na ktorú je nesplnenie povinnosti objednávateľa poskytnúť zhotoviteľovi súčinnosť viazané.

**Článok VI.**

**CENA A PLATOBNÉ PODMIENKY**

* 1. Cena bola stanovená ako cena pevná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
  2. Cena za dielo špecifikované v článku II. tejto zmluvy bola medzi zmluvnými stranami dohodnutá na sumu celkom vo výške **100 000** **EUR** s DPH (slovom: **stotisíc** eur s DPH), podľa platného daňového predpisu v čase fakturácie a pozostáva z  nasledovných položiek:

|  |  |  |  |
| --- | --- | --- | --- |
| Názov časti diela | Cena v EUR  (bez DPH) | DPH | Cena v EUR  (s DPH) |
| **1.** **Realizačná projektová dokumentácia**  -  so zapracovaním pripomienok vyplývajúcich  z vyjadrení štátnych orgánov, organizácií, atď. |  |  |  |
| **2. Inžinierska činnosť:**  - IČ pri získaní právoplatného zlúčeného  územného a stavebného povolenia,  - IČ pri získaní právoplatného kolaudačného  rozhodnutia; |  |  |  |
| **3.** **Odborný autorský dozor** v rozsahu max. 40 hodín  (stanovená pri hodinovej sadzbe za výkon OAD  vo výške **xx**  EUR bez DPH/ hodina) |  |  |  |
| 4. **Odborný stavebný dozor - občasný**, t. j. každý  druhý až tretí deň (podľa potreby), v rozsahu max. 100 hodín, cena stanovená pri hodinovej sadzbe za výkon SD vo výške **xx**  EUR bez DPH/ hodina) |  |  |  |
| 5. **Projekt skutočného vyhotovenia** stavby  so zapracovaním všetkých zmien oproti PD  schválenej v územnom a stavebnom konaní  (s ohľadom na bod 6.10 prvá veta) |  |  |  |
| 6. **Geodetické po realizačné zameranie** |  |  |  |
| **S P O L U:** |  |  |  |

* 1. **Zhotoviteľ upozorní objednávateľa na skutočnosť, či je alebo nie je platcom DPH**. Ak sa zhotoviteľ stane platiteľom DPH počas trvania zmluvy, cena dohodnutá v zmluve nebude zvýšená, bude upravená na základ dane a sadzby DPH.
  2. Cena uvedená v bode 6.2 sa považuje za konečnú cenu počas trvania platnosti a účinnosti tejto zmluvy a sú v nej zahrnuté všetky náklady zhotoviteľa súvisiace s plnením predmetu tejto zmluvy.
  3. Na základe dohody zmluvných strán cena za dielo podľa tejto zmluvy bude uhradená na základe jednotlivých čiastkových faktúr vystavených zhotoviteľom po riadnom vykonaní diela, resp. jeho častí vrátane prevzatia jednotlivých častí diela objednávateľom podľa čl. II., bod 2.1 až 2.6 zmluvy a článku IV. bod 4.3 zmluvy. Prílohou faktúry musí byť preberací protokol alebo dodatočný preberací protokol podpísaný objednávateľom. Prílohou faktúry za vykonanie OAD a SD musí byť aj rozpis hodín OAD a SD vykonaných zhotoviteľom a odsúhlasený objednávateľom. Zhotoviteľ je oprávnený vystaviť faktúru za činnosť OAD a SD v lehote do (7) dní odo dňa

odstránenia vád a nedorobkov zistených v kolaudačnom konaní, v zmysle článku IV. tejto zmluvy.

* 1. Zhotoviteľ má voči objednávateľovi nárok na náhradu zhotoviteľom zaplatených správnych poplatkov až po získaní a odovzdaní právoplatného stavebného povolenia, resp. po získaní a odovzdaní právoplatného kolaudačného rozhodnutia, podľa skutočne vynaložených výkonov a nákladov v správnych konaniach. Úhradu správnych poplatkov je zhotoviteľ povinný objednávateľovi preukázať.
  2. Objednávateľ výslovne súhlasí so zasielaním faktúr v elektronickej podobe, a to e-mailom na kontaktnú e-mailovú adresu objednávateľa uvedenú v záhlaví tejto zmluvy. Faktúra sa považuje za doručenú dňom jej riadneho doručenia na e-mailovú adresu objednávateľa alebo doporučene poštou.
  3. Objednávateľ sa zaväzuje uhradiť zhotoviteľovi cenu diela alebo jej časť do tridsiatich (30) dní odo dňa doručenia faktúry zhotoviteľa podľa bodu 6.8 tohto článku zmluvy, vystavenej v súlade so zmluvou, a to na bankový účet zhotoviteľa uvedený v záhlaví tejto zmluvy. Pre tento účel sa za deň úhrady považuje dátum odpísania uhrádzanej sumy z účtu objednávateľa.
  4. Ak faktúra bude obsahovať nesprávne a/ alebo neúplné údaje b/ alebo nebude vystavená v súlade so zmluvou, objednávateľ je oprávnený vrátiť ju zhotoviteľovi na prepracovanie s uvedením vytýkaných nedostatkov. Zhotoviteľ je povinný faktúru podľa charakteru nedostatku opraviť alebo vystaviť novú. Vrátením faktúry neplynie lehota jej splatnosti a objednávateľ nie je v omeškaní s úhradou ceny diela alebo jej časti. Nová lehota splatnosti začína plynúť dňom doručenia novej alebo opravenej faktúry objednávateľovi podľa bodu 6.7.
  5. Objednávateľ si vyhradzuje právo:
* neakceptovať fakturovanú čiastku za vyhotovenie PSV v prípade, že nenastali zmeny oproti RPD schválenej v zlúčenom územnom a stavebnom konaní alebo išlo iba o nepatrné odchýlky oproti tejto schválenej RPD,
* odúčtovať (započítať) z fakturácie všetky zmluvné pokuty, ktoré zhotoviteľovi vzniknú prípadným nedodržaním zmluvných podmienok tejto zmluvy,
* znížiť úhradu faktúry o zádržné, ak bolo dohodnuté,
* neuhradiť faktúru zhotoviteľovi, ktorý bol počas trvania zmluvy vymazaný z registra partnerov verejného sektora, ak mal povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

**Článok VII.**

**ZODPOVEDNOSŤ ZA VADY, ZÁRUČNÁ DOBA**

* 1. Zhotoviteľ sa pri plnení predmetu tejto zmluvy zaväzuje dodržiavať všeobecne záväzné právne predpisy, technické normy a ustanovenia tejto zmluvy. Zhotoviteľ sa bude riadiť pokynmi objednávateľa, zápismi a dohodami zmluvných strán, ako aj rozhodnutiami a vyjadreniami príslušných orgánov a organizácií.
  2. Zhotoviteľ je povinný:

1. vykonať dielo s potrebnou odbornou starostlivosťou,
2. vykonať dielo v objednávateľom požadovanom rozsahu, kvalite, včas a bez vád,
3. bezodkladne informovať objednávateľa o všetkých skutočnostiach, ktoré by mohli mať vplyv na kvalitu alebo vykonanie diela (alebo jeho časti) a/alebo na termín dokončenia diela a/alebo riadneho odovzdania diela, vrátane vplyvu vyššej moci, za ktorú sa na účely tejto zmluvy považuje vojna a prírodná katastrofa, a to bezodkladne, najneskôr do 3 dní od kedy táto skutočnosť nastala, inak je zhotoviteľ povinný vykonať dielo v súlade so zmluvou riadne a včas,
4. bezodkladne informovať objednávateľa o skutočnosti, ktorá ovplyvní termín odovzdania diela podľa článku IV. bod 4.1, termíny uvedené v článku III. bod 3.3 zmluvy, v článku VII. bod 7.9 zmluvy, v článku X. bod 10.1, 10.2 .V prípade preukázania tejto skutočnosti zo strany zhotoviteľa sa predlžujú termíny uvedené vo vyššie citovaných bodoch zmluvy o dobu písomne dohodnutú zmluvnými stranami,
5. bezodkladne informovať objednávateľa o iných obmedzeniach na strane zhotoviteľa, ktoré ovplyvňujú termín odovzdania diela objednávateľovi podľa článku IV. bod 4.1 zmluvy. Objednávateľ je oprávnený predĺžiť termín odovzdania diela v závislosti od prekážok na strane zhotoviteľa,
6. po odovzdaní diela objednávateľovi vrátiť objednávateľovi všetky podklady a dokumenty, ktoré mu boli poskytnuté v súvislosti s plnením zmluvy, a to najneskôr do 3 dní od podpísania preberacieho protokolu podľa článku IV.
   1. Zhotoviteľ zodpovedá za to, že dielo (ako aj jeho jednotlivé časti) bude mať vlastnosti dojednané v tejto zmluve a bude zodpovedať požiadavkám stanoveným touto zmluvou, technickými normami a platnými právnymi predpismi.
   2. Zhotoviteľ poskytuje na dielo (a jeho jednotlivé časti) záruku v trvaní šesťdesiat mesiacov (60) mesiacov; záručná doba začne plynúť od prevzatia diela alebo jeho časti objednávateľom podľa článku IV. bod 4.3 tejto zmluvy.
   3. Zhotoviteľ zodpovedá za vady, ktoré má dielo (alebo jeho časť) v okamihu jeho odovzdania objednávateľovi podľa článku IV zmluvy, a to aj v prípade, keď sa vada stane zjavnou až po tomto okamihu. Zhotoviteľ zároveň zodpovedá za akúkoľvek vadu diela (alebo jeho časti), ktorá sa vyskytne aj po okamihu uvedenom v predchádzajúcej vete, ak táto vada vznikne v dôsledku porušenia povinností zhotoviteľa v zmysle tejto zmluvy.
   4. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu písomne upozornil objednávateľa a ten na ich použití trval.
   5. Objednávateľ sa zaväzuje, že vadu diela (alebo jeho časti) uplatní písomne u zhotoviteľa bezodkladne po jej zistení. Oznámenie objednávateľa o  vadách ( reklamácia) musí obsahovať:
7. číslo predmetnej zmluvy,
8. označenie reklamovanej časti diela,
9. popis vady,

(ďalej v texte len „reklamácia“).

* 1. Zhotoviteľ je povinný odstrániť vadu diela (alebo jej časti) v lehote päť (5) pracovných dní odo dňa doručenia reklamácie zhotoviteľovi.
  2. V prípade objektívnej nemožnosti dodržania termínu stanoveného v bode 7.8 zmluvy zhotoviteľom (napr.: v prípade zložitého a/alebo náročného procesu odstránenia vady), je zhotoviteľ povinný objednávateľa o tejto skutočnosti bezodkladne informovať, najneskôr v termíne podľa bodu 7.8 zmluvy, a to prostredníctvom elektronickej pošty, e-mailom na adresy poverených zamestnancov objednávateľa uvedené v záhlaví tejto zmluvy. Zhotoviteľ je v takom prípade zároveň povinný oznámiť objednávateľovi predpokladaný časový rámec odstránenia vady, ktorý nie je pre objednávateľa záväzný.
  3. V prípade, ak zhotoviteľ neodstráni vadu diela (alebo jeho časti) v lehote stanovenej v odseku 7.8 zmluvy objednávateľ je oprávnený:

1. vady odstrániť prostredníctvom tretej osoby na náklady zhotoviteľa a/alebo
2. požadovať od zhotoviteľa zaplatenie zmluvnej pokuty podľa článku VIII. zmluvy a/alebo
3. požadovať od zhotoviteľa uhradenie škody, ktorá mu vznikla v dôsledku vád diela

(alebo jeho časti).

Ustanovením tohto bodu zmluvy nie je dotknuté oprávnenie objednávateľa uplatniť si voči zhotoviteľovi ďalšie nároky z vád diela.

* 1. Zhotoviteľ je povinný uzatvoriť zmluvu o poistení zodpovednosti za škodu spôsobenú projektovou činnosťou (ďalej len poistná zmluva“) a túto udržiavať v platnosti po celú dobu trvania tejto zmluvy. Zhotoviteľ je povinný zabezpečiť platnosť a účinnosť  poistnej zmluvy po celú dobu platnosti a účinnosti tejto zmluvy. Vyhlásenie o uzavretí poistnej zmluvy je zhotoviteľ povinný predložiť objednávateľovi najneskôr v deň uzavretia tejto zmluvy.

**Článok VIII.**

**SANKCIE ZA PORUŠENIE ZMLUVY a ZODPOVEDNOSŤ ZA ŠKODU**

* 1. V prípade nesplnenia povinnosti zhotoviteľa vykonať dielo, resp. jeho časť, špecifikované v článku II. bod 2.1 až 2.6 tejto zmluvy riadne a včas, v súlade s termínmi uvedenými v článku IV. tejto zmluvy, je zhotoviteľ povinný zaplatiť objednávateľovi zmluvnú pokutu vo výške 50,00 EUR (slovom: päťdesiat eur) za každý deň omeškania so splnením povinnosti vykonať dielo, resp. jeho časť riadne a včas.
  2. V prípade nesplnenia povinnosti zhotoviteľa uvedenej v článku VII. bod 7.8 tejto zmluvy riadne a včas, je zhotoviteľ povinný zaplatiť objednávateľovi zmluvnú pokutu vo výške 100,00 EUR (slovom: sto eur) za každý deň omeškania so splnením povinnosti.
  3. V prípade, že objednávateľ poruší svoju povinnosť, na ktorej plnenie sa zaviazal v článku VI. bod 6.8 tejto zmluvy, zhotoviteľ je oprávnený uplatniť si voči objednávateľovi nárok na zaplatenie  zmluvnej pokuty vo výške 20,00 EUR (slovom: dvadsať eur), a to za každý aj začatý deň omeškania s plnením svojej povinnosti.
  4. Zmluvné strany berú na vedomie, že splnením povinnosti zaplatiť zmluvnú pokutu podľa bodu 8.1 až 8.3 nezanikajú povinnosti zmluvných strán, plnenie ktorých je zabezpečené dohodou o zmluvnej pokute.
  5. Dohodou o zmluvnej pokute ani zaplatením zmluvnej pokuty nie je dotknuté právo zmluvných strán na náhradu škody v celom rozsahu. V prípade vzniku škody je ktorákoľvek zo zmluvných strán oprávnená nárokovať si jej náhradu v plnej výške, a to aj vo výške presahujúcej výšku zmluvnej pokuty.
  6. Objednávateľ má právo pri uplatňovaní zmluvných pokút a/alebo iných peňažných nárokov voči zhotoviteľovi započítať takéto pohľadávky jednostranným právnym úkonom s akoukoľvek pohľadávkou zhotoviteľa voči objednávateľovi, a tou aj takou, ktorá vznikla na základe iného zmluvného vzťahu než vzťahu z tejto zmluvy. Zhotoviteľ je oprávnený jednostranne započítať peňažné nároky voči objednávateľovi s pohľadávkami objednávateľa voči zhotoviteľovi len s predchádzajúcim písomným súhlasom objednávateľa, inak sa započítanie považuje za neplatné.
  7. Zhotoviteľ nie je oprávnený bez predchádzajúceho písomného súhlasu objednávateľa, previesť svoje práva a povinnosti vyplývajúce z tejto zmluvy alebo ich časť na tretiu osobu. Absencia písomného súhlasu objednávateľa podľa predchádzajúcej vety spôsobuje neplatnosť takéhoto právneho úkonu vykonaného zhotoviteľom. Nahradenie pôvodného zhotoviteľa novým zhotoviteľom je zmenou tejto zmluvy, ktorú je možné vykonať výlučne na základe písomného dodatku a v súlade s ust. § 18 ods. 1 písm. d) zákona o verejnom obstarávaní.
  8. Zhotoviteľ nie je oprávnený postúpiť na tretiu osobu akékoľvek svoje pohľadávky vzniknuté voči objednávateľovi na základe a/alebo v súvislosti s touto zmluvou a/alebo v súvislosti s plnením záväzkov podľa tejto zmluvy. Akékoľvek postúpenie vykonané bez predchádzajúceho písomného súhlasu objednávateľa sa považuje za neplatné.
  9. Zhotoviteľ zodpovedá za všetky škody, ktoré vzniknú objednávateľovi alebo tretej osobe v dôsledku porušenia jeho povinností vyplývajúcich z tejto zmluvy alebo príslušných právnych predpisov. V prípade vzniku škody porušením povinností zmluvnej strany vyplývajúcich z tejto zmluvy alebo príslušných právnych predpisov má poškodená zmluvná strana nárok na náhradu vzniknutej škody.

**Článok IX.**

**DOBA TRVANIA ZMLUVY A ZÁNIK ZMLUVY**

* 1. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv v súlade s ust. § 5a ods.1 zákona o slobodnom prístupe k informáciám v spojení s ust. § 47a zákona č. 40/1964 Zb. Občiansky zákonník v znení neskorších predpisov.
  2. Predmetná zmluva zanikne:
     1. **dohodou zmluvných strán** ku dňu uvedenému v takejto dohode;
     2. **odstúpením od zmluvy**  z dôvodov menej podstatného porušenia zmluvy alebo z dôvodu podstatného porušenia zmluvnej povinnosti špecifikovaných v zmluve a/alebo v zákone, pričom za  podstatné porušenie zmluvy sa považuje aj:

1. nesplnenie ktorejkoľvek povinnosti zhotoviteľa uvedenej v článku II. bod 2.1 až 2.6 a/alebo článku III. bod 3.1. a 3.4 a/alebo článku IV. bod 4.1., ods. 4.1.1 až 4.1.6 a/alebo v článku VII. bod 7.1, 7.2., 7.8, 7.11 a 7.12 a/alebo v článku X. bod 10.1., 10.2, 10.8, 10.9 a 10.10 tejto zmluvy riadne a včas, ak zhotoviteľ uvedenú povinnosť nesplní ani v dodatočnej lehote poskytnutej objednávateľom, a ak objednávateľ neposkytol zhotoviteľovi inú dodatočnú lehotu na plnenie povinnosti, najneskôr do 10 dní od doručenia písomného upozornenia objednávateľa zhotoviteľovi;
2. ak objednávateľ aj napriek písomnému upozorneniu zhotoviteľa, s upozornením na možnosť odstúpenia od zmluvy, nesplní svoje zmluvné povinnosti, na plnenie ktorých sa zaviazal v zmysle článku VI. ods. 6.8 tejto zmluvy ani v dodatočnej lehote 20 dní odo dňa doručenia písomného upozornenia od zhotoviteľa na omeškanie s plnením jeho zmluvnej povinnosti;
   * 1. **odstúpením objednávateľa od zmluvy** v prípade, ak v priebehu účinnosti tejto zmluvy bude na majetok zhotoviteľa vyhlásený konkurz alebo povolená reštrukturalizácia alebo ak bude zhotoviteľ preukázateľne spĺňať zákonné podmienky na začatie konkurzného alebo reštrukturalizačného konania, v zmysle zákona č. 7/2005 Z.z. o konkurze a reštrukturalizácii v znení neskorších predpisov.
     2. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvnej povinnosti, môže oprávnená strana od zmluvy odstúpiť vtedy, ak odstúpenie od zmluvy oznámi písomne druhej zmluvnej strane najneskôr do pätnástich (15) kalendárnych dní potom, čo sa o porušení zmluvy podstatným spôsobom dozvedela. Pre posúdenie splnenia lehoty na odstúpenie od zmluvy je rozhodujúci dátum poštovej pečiatky odoslania oznámenia. Ak oprávnená strana oznámi druhej zmluvnej strane, že na splnení zmluvnej povinnosti, ktorá bola podstatne porušená, naďalej trvá, alebo nevyužije v lehote právo od zmluvy odstúpiť, môže od zmluvy odstúpiť v zmysle § 346 zákona č. 513/1991 Zb. – Obchodného zákonníka v znení neskorších predpisov spôsobom ako pre nepodstatné porušenie zmluvnej povinnosti. Ak oprávnená strana v lehote na odstúpenie od zmluvy stanoví druhej zmluvnej strane dodatočnú lehotu na plnenie, právo odstúpiť od zmluvy pre podstatné porušenie zmluvy jej vzniká márnym uplynutím dodatočnej lehoty na plnenie.
     3. Odstúpenie od zmluvy musí byť písomné a doručené druhej zmluvnej strane doporučenou zásielkou. Zmluva zaniká dňom doručenia písomného oznámenia o odstúpení od zmluvy druhej zmluvnej strane. Zmluvné strany sa dohodli, že účinky doručenia odstúpenia od zmluvy nastávajú aj v prípade vrátenia zásielky ako nedoručenej odosielateľovi z dôvodu neprevzatia zásielky v odbernej lehote alebo z dôvodu „adresát neznámy“ alebo z dôvodu odopretia prijatia zásielky adresátom. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy, s výnimkou práv na zmluvné a zákonné sankcie (napr. právo na náhradu škody, právo na zmluvnú pokutu, atď.), ako aj s výnimkou nároku na náhradu škody a s výnimkou zmluvných ustanovení, ktoré na základe prejavu vôle zmluvných strán alebo z dôvodu ich právnej povahy zostávajú v platnosti aj po skončení platnosti a účinnosti tejto zmluvy.
     4. **Zrušením zmluvy a zaplatením odstupného** v prípade, ak v priebehu trvania zmluvného vzťahu nastanú na strane zhotoviteľa také okolnosti, pre ktoré nebude schopný plniť svoje zmluvné povinnosti; zmluvné strany sa dohodli, že v súlade s ust. § 355 ods. 1 zákona č. 513/1991 Zb. Obchodný zákonník je zhotoviteľ oprávnený pred poskytnutím čo i len časti plnenia podľa zmluvy objednávateľovi, zmluvu zrušiť, a to zaplatením odstupnéhovo výške 20% (slovom: dvadsať percent) z celkovej ceny diela špecifikovanej v bode 6.2 článku VI. zmluvy.
        1. Zmluvné strany sa dohodli, že zhotoviteľ je oprávnený predmetnú zmluvu zrušiť zaplatením odstupného aj v prípade, ak vykonal a odovzdal objednávateľovi časť diela, za ktoré mu bola zo strany objednávateľa zaplatená alikvotná časť ceny za dielo podľa článku VI. bod 6.2 zmluvy; v takom prípade zhotoviteľ zaplatí objednávateľovi odstupné vo výške 20 % (slovom: dvadsať percent) z ceny zhotoviteľom nevykonanej a neodovzdanej časti diela určenej ku dňu doručenia oznámenia o využití práva zhotoviteľa na zrušenie zmluvy objednávateľovi. V prípade rozporu strán o výške odstupného podľa tohto odseku zmluvy je objednávateľ oprávnený požiadať o určenie výšky odstupného nezávislú odborne spôsobilú osobu (napr. znalec), pričom určenie odstupného v posudku bude pre zmluvné strany záväzné. Náklady na vyhotovenie posudku znáša zmluvná strana, ktorá výšku odstupného určila odlišne od výšky určenej posudkom;
        2. K zrušeniu predmetnej zmluvy podľa ods. 9.2.5 dôjde len v prípade, ak budú súčasne splnené nasledovné podmienky:
3. zhotoviteľ písomne oznámi objednávateľovi, že využíva svoje právo na zrušenie zmluvy z dôvodu, že u neho nastali také okolnosti, pre ktoré nie je schopný plniť povinnosti vyplývajúce z tejto zmluvya
4. zhotoviteľ zaplatí objednávateľovi dohodnuté odstupné.
   * + 1. Pre vylúčenie akýchkoľvek pochybností platí, že k zrušeniu tejto zmluvy podľa ods. 9.2.5 dôjde len v prípade kumulatívneho splnenia podmienok uvedených v ods. 9.2.5.2

tohto článku zmluvy, a to dňom v ktorom budú splnené obe podmienky podľa bodu 9.2.5.2 zmluvy.

* 1. Objednávateľ má právo odstúpiť od zmluvy aj v prípadoch, ak dôjde k porušeniu povinností zhotoviteľa v súlade s ustanovením § 19 zákona o verejnom obstarávaní a o zmene a doplnení niektorých zákonov v platnom znení.
  2. V prípade zániku zmluvy podľa ods. 9.2.6.1 tohto článku, sa zmluvné strany dohodli, že objednávateľ je oprávnený použiť zhotoviteľom dodanú časť diela na účel uvedený v zmluve, pričom zánikom zmluvy nezaniká nárok objednávateľa na prípadné zmluvné pokuty a náhradu škody, ktoré vznikli do dňa zániku zmluvy, ako ani ustanovenia o záruke na dodanú časť diela podľa článku VII. zmluvy, ako ani licenčná zmluva vzťahujúca sa k časti diela odovzdanej objednávateľovi pred zánikom zmluvy podľa článku XI. zmluvy. Zhotoviteľ podpisom zmluvy súhlasí a potvrdzuje, že objednávateľ je oprávnený doplniť, zmeniť, upraviť, spracovať alebo inak využiť časť diela dodanú mu zhotoviteľom pred zrušením zmluvy podľa odseku 9.2.6.1 za účelom dosiahnutia účelu podľa tejto zmluvy.
  3. Ukončením zmluvy nie je dotknutý nárok objednávateľa na zaplatenie zmluvnej pokuty, ani nárok na náhradu škody.

**Článok X.**

**OSOBITNÉ USTANOVENIA**

* 1. Zhotoviteľ je povinný zabezpečovať uskutočňovanie pravidelných stretnutí s objednávateľom v priebehu plnenia predmetu tejto zmluvy podľa čl. II., bodu 2.1.3 tejto zmluvy, a to v rozsahu najmenej raz za 14 kalendárnych dní, za účelom umožniť objednávateľovi výkon kontroly nad realizáciou diela.
  2. Zhotoviteľ je povinný zvolať prvé stretnutie najneskôr do desiatich (10) pracovných dní od doručenia výzvy objednávateľa zhotoviteľovi a následne v intervaloch podľa bodu 10.1 tohto článku, na ktorom predloží objednávateľovi rozpracovanosť diela tak, aby bolo možné vecne a technicky posúdiť a skontrolovať rozsah a postup pri vykonávaní prác na diele; každé ďalšie stretnutie sa bude konať spravidla v prvý týždeň príslušného kalendárneho mesiaca.
  3. Na stretnutiach sú povinní zúčastniť sa oprávnení zástupcovia oboch zmluvných strán vo veciach zmluvných a technických uvedení v záhlaví tejto zmluvy.
  4. Zhotoviteľ je povinný pozvať objednávateľa na stretnutie písomne alebo prostredníctvom e-mailu v lehote najneskôr päť (5) dní pred uskutočnením stretnutia s uvedením dátumu a presného času konania stretnutia. Miestom konania stretnutia je sídlo objednávateľa uvedené v záhlaví tejto zmluvy. V prípade nedodržania lehoty podľa predchádzajúcej vety zhotoviteľom, nie je objednávateľ povinný sa stretnutia zúčastniť, čo sa nepovažuje za porušenie jeho povinností podľa zmluvy. V prípade, ak sa objednávateľ v odôvodnených prípadoch nemôže stretnutia zúčastniť v termíne oznámenom mu zhotoviteľom, informuje o tejto skutočnosti zhotoviteľa (e-mailom) a zhotoviteľ je povinný navrhnúť objednávateľovi náhradný termín.
  5. Zhotoviteľ je povinný na každom stretnutí predložiť objednávateľovi rozpracovanosť diela tak, aby ho bolo možné vecne a technicky posúdiť a skontrolovať. Zhotoviteľ je povinný na každom stretnutí informovať objednávateľa o priebehu a výsledku rokovaní s príslušnými orgánmi a právnickými osobami, ktorí sú správcami resp. vlastníkmi príslušných sietí a dotknutými podnikmi podľa zákona č. 351/2011 Z.z. o elektronických komunikáciách v platnom znení a ďalšími účastníkmi územného konania a na vyžiadanie predložiť objednávateľovi požadované podklady, vyjadrenia, súhlasné / nesúhlasné stanoviská a pod.
  6. Zo stretnutia zhotoviteľ vypracuje podrobný zápis obsahujúci prípadné pokyny objednávateľa, pričom obsah zápisu musí písomne odsúhlasiť zástupca objednávateľa. Objednávateľ je oprávnený v priebehu plnenia predmetu tejto zmluvy aktívne vstupovať do tvorby zápisu, udeľovať zhotoviteľovi pokyny a/alebo požadovať zmeny v zhotoviteľom navrhnutých riešeniach. Zápisy budú tvoriť súčasť podkladovej časti Dokumentácie a diela. Pre vylúčenie pochybností zmluvné strany uvádzajú, že akékoľvek zmeny, ktoré by mali vplyv na zmenu obsahu tejto zmluvy, ako je najmä zmena rozsahu diela, ceny diela, termínov realizácie diela musia byť vykonané formou písomného dodatku k zmluve v súlade so zákonom o verejnom obstarávaní.
  7. Objednávateľ je oprávnený pristúpiť na zmenu záväzku v prípade, ak po nadobudnutí účinnosti tejto zmluvy dôjde k zmene príslušnej legislatívy alebo v prípade, ak rozhodnutia príslušných správnych orgánov budú mať vplyv na predmet plnenia alebo v prípade, ak objednávateľ v súvislosti s predmetom plnenia uplatní voči zhotoviteľovi nové požiadavky. Zmena záväzku podľa predchádzajúcej vety musí byť v súlade so zákonom o verejnom obstarávaní.
  8. Zhotoviteľ je povinný plniť všetky povinnosti podľa zákona o verejnom obstarávaní a iných súvisiacich právnych predpisov (o. i. zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), najmä:

1. prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
2. zabezpečiť splnenie povinnosti podľa písm. a) tohto bodu u každého subdodávateľa a navrhovaného nového subdodávateľa, ktorý vie alebo má vedieť, že ním poskytované plnenia súvisia s plnením predmetu tejto zmluvy,
3. oznamovať objednávateľovi aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní, údaje o predmete subdodávky a podiele subdodávateľa na plnení predmetu zmluvy,
4. zabezpečiť, aby noví subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený dodávať tovar, poskytovať služby, v rozsahu predmetu subdodávky.
   1. Zhotoviteľ je povinný uviesť kompletný zoznam svojich všetkých subdodávateľov spolu s predmetom subdodávky a podielom na celkovej realizácii diela v Prílohe č. 1 tejto zmluvy. Zhotoviteľ je oprávnený zmeniť subdodávateľa len s predchádzajúcim písomným súhlasom objednávateľa. Žiadosť o zmenu subdodávateľa písomne predkladá zhotoviteľ objednávateľovi minimálne 5 (päť) pracovných dní pred plánovaným dátumom zmeny subdodávateľa. Zhotoviteľ podľa § 41 ods. 3 zákona o verejnom obstarávaní je povinný uvádzať aktuálne údaje o svojich subdodávateľoch v rozsahu obchodné meno, sídlo a IČO, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia a podľa § 41 ods. 1 zákona o verejnom obstarávaní údaje o predmete subdodávky a % podiele subdodávateľa na celkovej realizácii diela. Tieto informácie uvádza zhotoviteľ v Prílohe č. 1 tejto zmluvy. Zhotoviteľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne, najneskôr do 3 pracovných dní od zmeny údajov poskytovať aktualizované údaje objednávateľovi. Ak zhotoviteľ chce zmeniť subdodávateľa počas trvania zmluvy, je povinný spolu so žiadosťou o zmenu subdodávateľa poskytnúť objednávateľovi všetky údaje podľa tohto odstavca v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Objednávateľ nie je povinný súhlas na zmenu subdodávateľa zhotoviteľovi udeliť, čo sa nepovažuje za porušenie jeho zmluvných povinností.
   2. Ak počas verejného obstarávania na výber zhotoviteľa stavby budú objednávateľovi doručené prípadné žiadosti o vysvetlenie k upresneniu súťažných podkladov týkajúcich sa diela, najmä RPD a rozpočtu, je zhotoviteľ povinný poskytnúť k týmto žiadostiam na vlastné náklady písomné vysvetlenie a toto doručiť objednávateľovi do 48 hodín od obdržania požiadavky od objednávateľa na podanie vysvetlenia. Zhotoviteľ sa zaväzuje neposkytovať informácie o predmete zmluvy priamo uchádzačom. Porušenie ktorejkoľvek povinnosti podľa tohto bodu sa považuje za podstatné porušenie zmluvy.

**Článok XI.**

**LICENCIA**

* 1. Zmluvné strany potvrdzujú, že dielo (a jeho časti) vyhotovené zhotoviteľom je predmetom ochrany podľa Autorského zákona.
  2. Zhotoviteľ poskytuje objednávateľovi vecne, časovo a územne neobmedzenú licenciu (súhlas) na používanie diela v súlade s ust. § 19 ods. 4 Autorského zákona, a to najmä na spracovanie diela, vrátane úpravy diela (najmä za účelom doplnenia požiadaviek a potrieb objednávateľa a potreby bližšieho rozpracovania diela pre účely súvisiaceho projektu), rozširovanie, rozmnožovanie, preklad, sprístupňovanie a spracovanie diela (alebo jej časti) akýmkoľvek spôsobom, vrátane použitia diela pri výbere zhotoviteľa stavby a zaradenia diela do súborného diela, najmä pre potreby sumarizačných a propagačných publikácii o objednávateľovi, ako aj na verejné vystavenie diela v sídle objednávateľa alebo na webovom sídle objednávateľa. Súčasťou zhotoviteľom udelenej licencie je aj výhradné právo objednávateľa voľne upravovať alebo zabezpečiť úpravu diela (alebo jeho časti) treťou osobou alebo inak spracovať alebo zabezpečiť spracovanie alebo doplnenie diela (alebo jeho časti).
  3. Zhotoviteľ udeľuje objednávateľovi výhradnú licenciu. Licencia sa udeľuje vo vzťahu k dielu ako celku ako aj k akejkoľvek jeho časti. Objednávateľ je oprávnený poskytnúť sublicenciu v rozsahu udelenej licencie tretej osobe.
  4. Zmluvné strany sa výslovne dohodli, že cena za udelenú licenciu a súhlas s poskytnutím sublicencie podľa bodu 11.3 tohto článku je zahrnutá v cene za dielo, uvedenej v článku VI. bod 6.2 tejto zmluvy, bez akýchkoľvek ďalších finančných nárokov zhotoviteľa voči objednávateľovi.
  5. Zhotoviteľ sa zaväzuje a potvrdzuje, že odovzdaním diela objednávateľovi v súlade s touto zmluvou a ani udelením licencie podľa tohto článku neboli porušené práva ani iné oprávnené záujmy tretích osôb.
  6. Ak zhotoviteľ uskutočnením diela alebo jeho realizáciou, prípadne realizáciou jeho časti, ktorá bude predstavovať autorské dielo, poveril tretiu osobu, je zhotoviteľ povinný zabezpečiť, aby mu táto osoba udelila licenciu a/alebo sublicenciu na jeho použitie v rozsahu rovnakom ako je uvedené v tomto článku zmluvy tak, aby licenciu (sublicenciu) bol oprávnený udeliť objednávateľovi a/alebo previesť ju na objednávateľa v súlade s touto zmluvou.
  7. Zhotoviteľ týmto udeľuje objednávateľovi súhlas na použitie diel tretích strán v rozsahu, v akom mu bol udelený. Zhotoviteľ zodpovedá za porušenie práv inej osoby, t. j. subdodávateľa z priemyselného alebo iného duševného vlastníctva v dôsledku použitia autorského diela objednávateľom.

**Článok XII.**

**DORUČOVANIE**

* 1. Pokiaľ v tejto zmluve nie je výslovne uvedené inak, všetky písomné oznámenia podľa tejto zmluvy budú doručované doporučenou zásielkou a) prostredníctvom pošty, b) kuriérom alebo iným vhodným spôsobom, a to na kontaktné adresy zmluvných strán uvedené v záhlaví tejto zmluvy, okrem prípadu, ak zmluvná strana preukázateľne písomne oznámila druhej zmluvnej strane zmenu kontaktnej adresy.
  2. Písomnosť sa považuje za doručenú dňom jej prevzatia adresátom alebo ním poverenou osobou. Písomnosť sa považuje za doručenú aj dňom márneho uplynutia úložnej lehoty a to aj v prípade, ak sa o uložení zásielky adresát nedozvedel, ako aj vrátením zásielky odosielateľovi ako nedoručenej, nedoručiteľnej alebo neprevzatej a v prípade osobného doručenia alebo doručenia kuriérom aj dňom odmietnutia prevzatia zásielky adresátom.
  3. V prípade komunikácie elektronickou poštou sa zásielka doručuje na e-mailové adresy uvedené v záhlaví tejto zmluvy a za doručenú sa považuje okamihom prijatia potvrdenia o doručení elektronickej pošty. V prípade nevystavenia potvrdenia o doručení elektronickej pošty sa zásielka odoslaná elektronickou poštou považuje za doručenú dňom jej odoslania.
  4. Akékoľvek úkony smerujúce k ukončeniu zmluvy a/alebo uplatnenia práva na zrušenie zmluvy podľa článku IX. musia byť vykonané písomne a doručované prostredníctvom poštového podniku, doporučenou zásielkou.

**Článok XIII.**

**SPRACÚVANIE OSOBNÝCH ÚDAJOV**

13.1 Objednávateľ ako prevádzkovateľ v súlade s nariadením Európskeho parlamentu a Rady EÚ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov spracúva osobné údaje dotknutých osôb za účelom uzatvorenia, komunikácie a plnenia tejto zmluvy. Dotknutými osobami sú fyzické osoby, ktoré sú zmluvnou stranou, štatutárny orgán, ak zmluvnou stranou je právnická osoba, osoby prostredníctvom ktorých zhotoviteľ plní záväzok podľa tejto zmluvy a kontaktné osoby. Spracúvanie je vykonávané v rámci predzmluvných a zmluvných vzťahov a na základe plnenia zákonných povinností, najmä podľa zákona č. 40/1964 Zb. Občiansky zákonník v znení neskorších predpisov, zákona č. 513/1991 Zb. Obchodný zákonník v znení neskorších predpisov. Osobné údaje kontaktných osôb sú spracúvané na základe oprávneného záujmu objednávateľa ako prevádzkovateľa. Osobné údaje môžu byť poskytnuté orgánom verejnej moci na základe osobitných predpisov. Zverejňovanie sa vykonáva v rozsahu a v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Cezhraničný prenos osobných údajov do tretích krajín ani medzinárodnej organizácii sa neuskutočňuje. Osobné údaje nepodliehajú profilovaniu ani automatizovanému rozhodovaniu. Osobné údaje sa uchovávajú po dobu trvania zmluvy a 10 rokov po ukončení zmluvného vzťahu, následne sa likvidujú v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.

13.2 Dotknutá osoba je oprávnená uplatniť si práva dotknutých osôb, najmä právo na potvrdenie o spracúvaní osobných údajov, právo na prístup k osobným údajom a informáciám týkajúcich sa spracúvania osobných údajov, právo na opravu nesprávnych a právo na doplnenie neúplných osobných údajov, právo na výmaz osobných údajov, právo na obmedzenie spracúvania osobných údajov, právo na prenosnosť osobných údajov, právo namietať spracúvanie osobných údajov. Ak sa dotknutá osoba domnieva, že pri spracúvaní osobných údajov boli porušené jej práva v oblasti ochrany osobných údajov, má právo podať na Úrad na ochranu osobných údajov Slovenskej republiky sťažnosť, resp. návrh na začatie konania.

13.3 Ak dotknutá osoba má akékoľvek otázky súvisiace so spracúvaním jej osobných údajov, má právo kedykoľvek kontaktovať zodpovednú osobu prevádzkovateľa. Bližšie informácie o spracúvaní osobných údajov sú dostupné na webovom sídle objednávateľa ako prevádzkovateľa.

**Článok XIV.**

**ZÁVEREČNÉ USTANOVENIA**

* 1. Lehoty uvedené v tejto zmluve a počítané podľa dní začínajú plynúť dňom nasledujúcim po dni, v ktorom nastala udalosť rozhodujúca pre začiatok lehoty a uplynú okamihom uplynutia posledného dňa lehoty. Koniec lehoty určenej podľa týždňov, mesiacov alebo rokov pripadá na deň, ktorý sa pomenovaním alebo číslom zhoduje s dňom, na ktorý pripadá udalosť, od ktorej sa lehota začína. Ak nie je takýto deň v mesiaci, pripadne koniec lehoty na jeho posledný deň. Ak posledný deň lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň. Ak nie je v zmluve výslovne uvedené, že ide o pracovné dni, ide o kalendárne dni.
  2. Táto zmluva je vyhotovená v štyroch (4) vyhotoveniach, z ktorých každé má charakter originálu, tri (3) vyhotovenia obdrží objednávateľ a jedno (1) jej vyhotovenie obdrží zhotoviteľ. Zmluva sa spravuje ustanoveniami Obchodného zákonníka a iných príslušných slovenských právnych prepisov, bez použitia kolíznych noriem.
  3. Zmluvné strany si dohodli ako podmienku platnosti tejto zmluvy, ako aj jej prípadných dodatkov, písomnú formu učinenú v listinnej podobe a dohodu v celom rozsahu.
  4. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané oprávnenými osobami za obidve zmluvné strany a ktoré musia byť v súlade s § 18 platného zákona o verejnom obstarávaní.
  5. Pre prípad, že sa niektoré z ustanovení tejto zmluvy stane neplatným alebo neúčinným, táto okolnosť nespôsobuje neplatnosť alebo neúčinnosť ostatných ustanovení zmluvy a zmluvné strany sú povinné nahradiť neplatné alebo neúčinné ustanovenie novým, svojim obsahom najbližšie vystihujúcim účel, ktorý zmluvné strany chceli v čase uzatvárania zmluvy dosiahnuť.
  6. Pre prípad, že po dobu trvania tohto zmluvného vzťahu dôjde k akejkoľvek zmene v identifikačných údajoch zmluvných strán uvedených v záhlaví tejto zmluvy, každá zo zmluvných strán je povinná písomne oznámiť takúto zmenu druhej zmluvnej strane, a to bezodkladne po tom, ako k takej zmene dôjde.
  7. Zmluvné strany sa zaväzujú riešiť spory prednostne formou uzatvorenia zmieru. V prípade, že sa spor nevyrieši uzatvorením zmieru, zmluvné strany sú oprávnené predložiť spor na riešenie príslušnému súdu v Slovenskej republike.
  8. Zmluvné strany prehlasujú, že im nie sú známe žiadne okolnosti, ktoré by bránili platne uzavrieť túto zmluvu. V prípade, že taká okolnosť existuje, zodpovedajú za škodu, ktorá tým druhej zmluvnej strane vznikne.
  9. Zmluvné strany zároveň vyhlasujú, že si text zmluvy riadne prečítali, jeho obsahu porozumeli, sú si vedomé všetkých právnych následkov vyplývajúcich z tejto zmluvy, zmluva vyjadruje ich slobodnú a vážnu vôľu bez akýchkoľvek omylov, čo potvrdzujú vlastnoručnými podpismi.

*Prílohy:*

Príloha č. 1 - doklady o odbornej spôsobilosti (geodetov, projektantov jednotlivých profesií a stavebného dozoru)

Príloha č. 2 – rozsah výkonu stavebného dozoru

Príloha č. 3 – zoznam subdodávateľov a rozsah ich plnenia

Príloha č. 4 – vyhlásenie o uzavretí zmluvy o poistení zodpovednosti za škodu spôsobenú projektovou činnosťou

V ......................... dňa .................... V Ružomberku dňa ...............................

**Za zhotoviteľa : Za objednávateľa :**

...................................................... ........................................................................

................................ Rímskokatolícka cirkev, farnosť Ružomberok

................................ PhDr. ICDr. Dušan Pardel, PhD., štatutár